आवास एवं शहरी कार्य मंत्रालय
पुद्दुचेरी में स्कूली बच्चों ने स्वच्छ नम्मा पोंडी स्वच्छता अभियान का संचालन किया
भारत को स्वच्छ बनाने के उद्देश्य के साथ ही बेहद शुरुआती स्तर पर नागरिकों में स्वच्छता के लिए अच्छी आदतों को बढ़ावा देने और पर्यावरण के प्रति नेतृत्व की भावना उत्पन्न करने का लक्ष्य निर्धारित किया गया है। इसी मकसद को पूरा करने के लिए बच्चों को स्वच्छता की सर्वोत्तम गतिविधियों को सीखने की प्रक्रिया में शामिल किया जाना चाहिए, जिससे कि वे बहुत छोटी उम्र में ही स्वच्छता के सिद्धांतों को आत्मसात कर सकें। केंद्र शासित प्रदेश पुद्दुचेरी ने इस उत्तम विचार पर कार्य करते हुए स्वच्छता पखवाड़ा-स्वच्छता ही सेवा अभियान के दौरान साफ-सफाई को बढ़ाने हेतु युवा कार्यकर्ताओं को एकजुट करने के लिए स्वच्छ नम्मा पोंडी
स्वच्छता अभियान के तहत 40 से अधिक स्कूलों को शामिल किया है। देश के शहर 1 अक्टूबर को स्वच्छता अभियान में अपनी भूमिका निभाने के उद्देश्य से एक तारीख एक घंटा एक साथ श्रमदान के लिए पूरी तैयारी कर रहे हैं। जिसके लिए देश भर में 7 लाख से अधिक स्थलों का चुनाव पहले ही किया जा चुका है।
स्वच्छ नम्मा पोंडी स्वच्छता अभियान पुद्दुचेरी को भारत के सबसे स्वच्छ तटीय शहरों में से एक बनाने का मिशन है। आवास एवं शहरी कार्य मंत्रालय के सिंगल यूज प्लास्टिक मुक्त क्षेत्र के अनुरूप तथा स्थानीय प्रशासन और अन्य भागीदारों के सहयोग से शहर के शैक्षिक परिसरों में 'शून्य अपशिष्ट पहल' शुरू की गई है। इस गतिविधि ने न केवल कुरुम्बापेट लैंडफिल से इसके गीले व सूखे कचरे को उचित तरीके से निपटाने के प्रयासों की ओर ध्यान आकर्षित कराया है, बल्कि शहर की अगली पीढ़ी के साथ सक्रिय रूप से जुड़ने के लिए भी प्रयास किया है।
एक भागीदार-संचालित दृष्टिकोण के माध्यम से इस टीम ने कार्यक्रम में शामिल होने के इच्छुक संस्थानों के साथ एक संवाद शुरू किया और फिर प्रत्येक स्कूल को 'शून्य अपशिष्ट पहल' की किट सौंपी गई, जिसमें 1 नीला डिब्बा और 2 खाद डिब्बे शामिल थे। इस किट को सौंपने से पहले जागरूकता सत्र आयोजित करने के लिए विद्यार्थियों के साथ कई गतिविधियां संचालित की गईं। इसके अलावा, कर्मचारियों एवं विद्यार्थियों को स्रोत पृथक्करण व अपने परिसर में खाद के डिब्बे का उपयोग करने के तौर-तरीकों के बारे में जानकारी दी गई। विद्यार्थियों को अपशिष्ट-से-कला प्रतियोगिताओं और सफाई अभियानों का हिस्सा बनाया गया था। विद्यार्थियों को पुद्दुचेरी की पहली सामग्री रिकवरी सुविधा जिसे स्वच्छता पार्क भी कहा जाता है, उसके दौरे पर ले जाया गया। पुद्दुचेरी नगर निकाय के सक्रिय दृष्टिकोण से प्रेरित होकर औलगारेट नगर पालिका ने भी इसका अनुसरण किया है। औलगारेट नगर पालिका में पड़ोस स्तर पर योजना बनाकर गीले कचरे के प्रबंधन के लिए दो सामुदायिक कंपोस्टर स्थापित किए गए थे। स्वच्छ नम्मा पोंडी स्वच्छता अभियान की टीम नियमित अंतराल पर घर-घर जाकर जागरूकता अभियान सुनिश्चित करती है, जिससे यह निर्धारित किया जा सकता है कि कचरे को स्रोत पर ही अलग किया जा रहा है। खाद के डिब्बे का प्रबंधन करने के लिए सफाई कर्मचारियों को भी लगाया गया था। इससे समुदाय के बीच अपने कचरे से मूल्य सृजन के प्रति स्वामित्व की भावना उत्पन्न हुई है।
इस पहल के प्रभाव के रूप में जो परिणाम प्राप्त हुए हैं, उनके अनुसार 950 किलोग्राम से अधिक सूखे कचरे को स्वच्छता पार्क में ले जाया गया और उसका समुचित तरीके से तथा उचित निपटान सुनिश्चित किया गया। परिसर स्तर पर खाद बनाई गई, जिसे विद्यार्थियों एवं कर्मचारियों ने व्यावहारिक तथा आधुनिक तरीके से कायाकल्प के रूप में सीखा। इस अभियान से प्लास्टिक अपशिष्ट प्रबंधन और खाद के माध्यम से कचरे से प्राप्त मुद्राओं का महत्व भी समझा गया। इस पहल ने सामुदायिक भागीदारी को बढ़ावा दिया है। इससे भी अधिक महत्वपूर्ण बात यह है कि अपशिष्ट-से-कला प्रतियोगिताओं और सफाई अभियान जैसी पहल तथा सहभागिता कार्यक्रमों के जरिए युवा विद्यार्थियों को कक्षा से परे जाकर रचनात्मक व नवीन तरीकों की सहायता से पर्यावरण के प्रति जागरूक भी बनाया गया।